-Καθόλου άσχημο να ξυπνάω με τέτοια θέα. -Ναι; Πού να δεις τη δική μου.
Χαίρομαι που τα προγράμματά μας επιτέλους συνέπεσαν.
Κι εγώ. Όμορφα ήταν.
Και ποιος λέει ότι δεν μπορεί να συνεχιστεί αυτό;
-Είναι εντάξει αυτό που κάνω; -Ναι.
Καλό. Πολύ καλό.
Βασικά, μήπως μπορείς να μου δώσεις ένα λεπτάκι;
Ναι.
Μην το κουνήσεις από δω.
ΠΑΙΔΙΑ
Έχεις παιδί, ρε συ;
Περίμενε. Τι; Μισό. Σολ, να σου εξηγήσω.
Έναν μήνα βγαίνουμε. Γιατί δεν μου το είπες;
Είναι πολύ περίπλοκη κατάσταση.
-Έψαχνα να βρω τρόπο να... -Θέλω χρόνο να το επεξεργαστώ αυτό.
Σε παρακαλώ, μη φεύγεις έτσι. Έλα. Ας μιλήσουμε.
Καλή Μέρα του Αγίου Βαλεντίνου.
Γαμώτο!
ΜΕ ΑΓΑΠΗ
14 ΦΕΒΡΟΥΑΡΙΟΥ
-Καλή Μέρα του Αγίου Βαλεντίνου. -Γεια.
Παρακαλώ, σαν στο σπίτι σας.
Τι γυρεύετε εδώ;
Εδώ και καιρό λέμε να δοκιμάσουμε το σουίνγκινγκ,
κι είπαμε να αρχίσουμε σήμερα.
-Μάλλον δεν αστειεύεται 100%. -Είναι κάπως σκοτεινά εδώ μέσα.
Έτσι μου αρέσει.
Δεν απαντούσες, και είπαμε να περάσουμε.
-Λοιπόν, τι παίζει; -Δοκίμασε λίγο pudin de pan.
-Όχι, θα... -Θα σου το ταΐσω με το ζόρι.
Καλά.
-Μιλάμε τα σπάει! -Το ξέρω, εγώ το έφτιαξα!
Λοιπόν, έχεις κανένα πλάνο για του Αγίου Βαλεντίνου;
-Ναι. Το βλέπετε εκεί. -Όχι. Ξέχνα το.
Θα έρθεις μαζί μας.
Δεν θες να 'σαι μόνος με το όμορφο κορίτσι σου;
Σάντι, καλά το πας.
Ξέρω τι πάτε να κάνετε. Αφήστε με να τελειώσω την καρέκλα.
Όχι, όχι. Ξέρετε ότι δεν μ' αρέσει όταν αρχίζετε τα Ισπανικά σας.
Το hombre το κατάλαβα, κι είμαι αρκετά βέβαιος ότι εννοείς εμένα.
Έλα να βγούμε μαζί! Θα περάσουμε ωραία.
Δεν σκοπεύετε να φύγετε, έτσι δεν είναι;
Καλά. Σύμφωνοι. Θα έρθω, αλλά με έναν όρο.
-Θα διαλέξω εγώ πού θα πάμε. -Γουστάρω ο άντρας να ξέρει τι θέλει.
Αρχίζει να παρατραβάει αυτό το αστείο.
Μυρίζει υπέροχα.
Για τον Βαλεντίνο μου, έχω ένα ξεχωριστό φιλιππινέζικο πρωινό.
Τηγανητό ρύζι με τοσίνο και λουκάνικο λονγκανίσα με τηγανητό αβγό,
όλα φτιαγμένα με αγάπη.
Καταπληκτικό.
Σκέφτηκα, αργότερα το απόγευμα, να πάμε για πεζοπορία.
Πεζοπορία. Ναι.
Εννοείται πως δεν είπα ψέματα γι' αυτό στο πρώτο ραντεβού, για να το παίξω κουλ.
Καλά θα περάσουμε. Σ' το υπόσχομαι.
Συνήθως περνάω τα βράδια του Αγίου Βαλεντίνου στο εστιατόριο.
Οι γονείς μου του δίνουν μεγάλες διαστάσεις.
Λες και όλα κολυμπάνε σε έναν ρομαντικό χυλό.
Τσούρος βουτηγμένα σε σοκολάτα,
κι όλες οι μεθυσμένες θείες να παινεύουν την επιδερμίδα μου.
Όλα απίθανα. Και η βραδιά, και η επιδερμίδα μου.
Θες να περάσεις του Αγίου Βαλεντίνου με την οικογένειά σου;
Έτσι όπως το λες, ακούγεται κάπως περίεργο.
Οφείλω να παραδεχτώ πως, μερικές φορές, νιώθω
σαν να μη βγαίνω μόνο μαζί σου, αλλά και με ολόκληρη την οικογένειά σου.
Δεν είναι κακό αυτό.
Ναι, την αγαπάω την οικογένειά σου. Είναι αξιολάτρευτη.
Ξέρεις κάτι; Ας κάνουμε αυτό που πρότεινες.
Πεζοπορία, δείπνο, ποτά. Ακούγεται υπέροχο.
Μείον την πεζοπορία, αλλά θα το παλέψω.
Θα μοστράρεις το κροπ τοπ και τα άρβυλα, έτσι;
Ναι. Ισχύει.
-Γεια σου. -Γεια.
-Τι είναι αυτό που φοράς; -Σ' αρέσει; Η νέα μου αθλητική στολή.
Άκουσα ότι πρέπει να ντύνεσαι όπως το άτομο που θες να γίνεις.
Για μένα, αυτό το άτομο αγοράζει ρούχα για τρέξιμο και τα χρησιμοποιεί.
Σου πάνε πολύ, πάντως.
Ευχαριστώ.
Σκέφτηκα να μου κάνω ένα δωράκι για του Αγίου Βαλεντίνου.
Να πάρει!
Θα σου έφτιαχνα πανκέικ για πρωινό.
Δεν πειράζει. Αυτήν τη μέρα ποτέ δεν κάνουμε τίποτα έτσι κι αλλιώς.
Ξέρω τι μπορούμε να κάνουμε.
Μπορώ επιτέλους να έρθω μαζί σου στον σύλλογο δρομέων.
Πολύ γλυκό εκ μέρους σου, αλλά έχεις καλύτερα πράγματα να κάνεις.
Επιπλέον, ακόμα πάω τόσο αργά, που πιθανότατα θα βαρεθείς.
-Είσαι σίγουρη; -Ναι.
Καλά. Θα τα πούμε αργότερα στο εστιατόριο, λοιπόν;
Εντάξει.
Γεια.
Θα 'πρεπε να είναι παράνομο να καλείς κάποιον σε ομαδικό πρόγραμμα.
Ποιος ανώμαλος θα πλήρωνε για να με βλέπει να ιδρώνω, να βογκάω και να κλάνω;
-Τι είπες; Κλάνεις; -Όχι.
Δεν ήσουν υποχρεωμένος να έρθεις μαζί μου. Μια χαρά θα ήμουν και μόνη μου.
Είσαι σίγουρη; Είναι του Αγίου Βαλεντίνου.
Πού θες να καταλήξεις;
Αυτό δεν είναι το Σαββατοκύριακο που περίμενες πρόταση από τον Μάικλ;
Ενώ τώρα είσαι μόνη και κάνεις γιόγκα με τον γκέι αδερφό σου με τα αέρια.
Καλά είμαι.
Πραγματικά καλά. Δεν υπάρχει λόγος να ανησυχείς για μένα.
Μάλιστα, σκοπεύω να πάω στην περιοχή του κρασιού. Μόνη μου.
Λιλ! Αυτό είναι τέλειο!
Κορίτσι μόνο κάνει αυτά που κάνουν τα μόνα κορίτσια. Εγκρίνω.
Εγώ να δεις.
Μια στιγμή.
Δεν σχεδιάζατε να πάτε στην περιοχή του κρασιού με τον Μάικλ;
Θεούλη μου.
Είναι η ίδια κράτηση; Σοβαρά τώρα;
Προς υπεράσπισή μου, πήρα να ακυρώσω,
αλλά υπήρχε έτσι κι αλλιώς χρέωση, οπότε σκέφτηκα "Γιατί όχι;"
Και, για να είμαι ειλικρινής, ανυπομονώ να έχω αυτήν τη μέρα μόνο για μένα.
Χωρίς να χρειάζεται να κάνω γκομενίστικες βλακείες.
Χωρίς βαρύ μέικ-απ, ελαστικά καλσόν ή στενά φορέματα.
Μόνο εγώ, η Λιλ κι ο εαυτός μου.
Επιτέλους, ένα τρίο που μπορώ να υποστηρίξω.
Εντάξει. Το κατάλαβα. Είσαι καλά.
Εσύ, από την άλλη, δεν δείχνεις καλά.
Δεν είμαι, να πάρει και να σηκώσει.
Εντάξει, Βαλεντίνα μου. Έτοιμη;
Άτσα...
-Είσαι υπέροχη. -Στις ομορφιές σου.
-Γεια. -Γεια!
Με συγχωρείς. Τρως ζυμαρικά για πρωινό;
Ναι. Λέγεται υδατανθράκωση.
Τελευταία έχεις ξεφύγει λίγο μ' αυτήν.
-Τελειώνει ποτέ η υδατανθράκωση; -Για μένα, όχι.
Είναι σαν πολύχρωμος, περιστρεφόμενος τροχός θανάτου,
που με χλευάζει με τα χρώματά του και την ατέρμονη κίνησή του.
Μου θυμίζει το πεπερασμένο του βίου, καθώς και την αδιάλειπτη οδύνη του.
Ό,τι πεις.
-Φοράς ρούχα γυμναστικής; -Ναι. Πήγα γιόγκα με τη Λιλ.
Είναι αδιανόητα αυτά που κάνω γι' αυτό το κορίτσι.
Μάλιστα. Τι κάνει;
Ελπίζω να είναι καλά.
Καλά, αλλά μέσα σε φυσιολογικά πλαίσια.
Ελπίζω να είναι καλά.
Να πω την αλήθεια, ανησυχώ λίγο γι' αυτήν.
Θα πάει στο οινοποιείο που σκόπευαν να πάνε με τον Μάικλ
και δηλώνει ότι είναι καλά. Ωστόσο, είναι πολύ ικανή στο να κρύβεται.
Μακάρι να ήταν κάποιος μαζί της. Οποιοσδήποτε.
Δεν μου αρέσει καθόλου που θα είναι ολομόναχη.
Τέλος πάντων. Το φούτερ σου υδατανθρακώθηκε για τα καλά.
Καλή μου Μέρα του Αγίου Βαλεντίνου!
Βούλωσ' το, μωρή!
Νικ Καλή Μέρα του Αγίου Βαλεντίνου, Φιλενάδα!
Καλή Μέρα του Αγίου Βαλεντίνου και σ' εσένα, Φίλε!
Νικ Όλα καλά;
Ναι, όλα καλά. Απλώς ζω την οινογνωστική εκδοχή της ζωής μου
Να βρεθούμε σύντομα, σε παρακαλώ!
Πίστευα ότι θα είχε γίνει πιο εύκολο μέχρι τώρα.
Νομίζω ότι έχουμε παραβιάσει τους νόμους της φυσιολογίας και γίναμε χειρότεροι.
Δεν νιώθω αντάξια των ρούχων μου.
Όχι. Δείχνεις φανταστική.
Οι βαδίστριες μας προσπέρασαν πάλι.
Αμάν.
Γεια σου, Κρίσταλ. Γεια σου, Περλ.
Έχουν ένα δίκιο. Εμείς πιο πολύ μιλάμε, παρά τρέχουμε.
Πιθανότατα θα καίγαμε πιο πολλές θερμίδες μασώντας κάτι.
Όπως ένα μεγάλο κρουασάν με μπόλικη ζύμη.
Στοίχημα ότι θα έκαιγα 50 θερμίδες μόνο με την κίνηση του σαγονιού.
-Μήπως να δοκιμάζαμε τη θεωρία στην πράξη; -Αμέ.
-Έχεις πάνω σου κρουασάν; -Μου έχεις εμπιστοσύνη;
-Ας πούμε. -Έλα.
Γεια!
Κατάφερες και επέλεξες ρούχα ακόμα πιο ακατάλληλα για πεζοπορία
από κροπ τοπ και άρβυλα. Φαντάσου!
Ναι. Το ξέρω ότι συμφώνησα για την πεζοπορία, το δείπνο, τα ποτά...
Πράγματι, συμφώνησες για όλα αυτά.
Ναι. Σκέφτηκα, όμως, γιατί να μην πάμε καλύτερα στην περιοχή του κρασιού;
-Αλήθεια τώρα; -Ναι.
Ναι! Εγώ, εσύ και κρασί,
κυματιστοί λόφοι
και στρέιτ ζευγάρια να χαζεύουμε, δυστυχή στη βαρετή ετεροκανονικότητά τους.
Υπάρχει κάτι πιο διασκεδαστικό;
Από πού σου κατέβηκε αυτή η ιδέα;
Τι; Από πουθενά.
Απλά σκέφτηκα ότι θα είχε πλάκα να φύγουμε από την πόλη.
Από εκεί που ήθελες να περάσεις του Αγίου Βαλεντίνου με ολόκληρο το σόι,
σχεδιάζεις εξόρμηση μαζί μου σε αμπελώνα.
Ποια είναι αυτή η αναβαθμισμένη έκδοση του αγοριού μου;
-Μπορώ να την κρατήσω; -Βεβαίως.
Περίμενε να φορέσω κάτι πιο κατάλληλο.
-Ναι. -Ένα λεπτό μόνο.
Εντάξει.
ΛΙΛΙ ΚΟΙΝΟΠΟΙΗΣΗ ΤΟΠΟΘΕΣΙΑΣ
Νομίζω ότι μου αρέσουν αυτά.
Θα εμφανιστούμε κούκλες στους άντρες μας απόψε.
Θα τους πέσει το σαγόνι.
Ξέρεις, Σολ,
εγώ κι ο παππούς σου βγαίναμε συνέχεια σε διπλά ραντεβού
με τους διάφορους που φλέρταραν τη μαμά σου.
Ήταν πανέμορφη.
Σαν εσένα.
Πολύ γρήγορα έφυγε από κοντά μας.
Κι εμένα μου λείπει.
Λοιπόν, σχετικά με το δείπνο.
Δεν είμαι απολύτως βέβαιη ότι ο Μάιλς θα έρθει μαζί μας απόψε.
-Μα γιατί όχι; -Γιαγιά, έχει παιδί.
Αυτό είναι θαυμάσιο νέο.
Σημαίνει ότι μπορώ να γίνω προγιαγιά πιο νωρίς απ' όσο ήλπιζα.
Όχι.
Έχει παιδί και δεν μου το είχε πει.
Γιατί να κρατήσει κρυφό κάτι τέτοιο;
-Μήπως ντρέπεται για μένα; -Αγάπη μου, πώς είναι δυνατό αυτό;
Δεν ξέρω πώς νιώθω να βγαίνω με κάποιον που έχει παιδιά.
-Ειλικρινά, δεν ξέρω καν αν θέλω παιδιά. -Αλήθεια;
Πιστεύω πως θα ήσουν εξαιρετικός γονιός.
Κάθε παιδί θα ήταν τυχερό να σ' έχει στη ζωή του.
Δεν ξέρω. Είναι περίπλοκο. Ίσως είναι πιο λογικό να τον χωρίσω.
Τουλάχιστον άφησέ με να τον γνωρίσω πρώτα. Εντάξει;
Δώσ' του μια ευκαιρία να σου εξηγήσει.
Ποτέ δεν ξέρεις, Σολ.
Άλλωστε, υπολόγιζα να μας πληρώσει το γεύμα.
Γιαγιά, θα φάμε στο οικογενειακό εστιατόριο.
-Δεν πληρώνουμε ποτέ. -Ακόμα καλύτερα!
Ας αφήσουμε τον γκρίνγκο να πληρώσει χωρίς να χρειάζεται.
-Γεια σας. Μπορώ να έχω ένα τραπέζι; -Βεβαίως.
Η ειδική προσφορά μας για σήμερα είναι 75 δολ. για δύο άτομα.
Ο σύντροφός σας κάθεται ήδη;
Όχι. Βασικά είμαι εδώ μόνη μου.
"I'm riding solo".
Που λέει και το τραγούδι.
Σ' αυτήν την περίπτωση, ισχύει η κανονική χρέωση των 50 δολ. το άτομο.
Ακούγεται εντελώς λογικό.
Πρόσθετη χρέωση 50%, επειδή είμαι μόνη.
Προφανώς το μεγαλύτερο αμάρτημα για κάποια είναι να είναι μόνη.
Άρα αυτό που μου λέτε είναι ότι,
επειδή δεν έχω συνοδό, θα επιβαρυνθώ;
Αυτός το πιάνει το νόημα.
Γεια!
Φρεντς 75. Θυμάσαι;
Παραμονή Πρωτοχρονιάς; Η γροθιά; Στο πρόσωπο κάποιου;
Σωστά.
Έχω ελαφρυντικό. Το πρόσωπο του τύπου το ζητούσε 100%.
Λοιπόν; Κι εσύ μόνος εδώ;
Όχι. Κρατάω το φανάρι.
Αν και κάπου το έχω μετανιώσει.
-Η επιβάρυνση εδώ είναι κλοπή. -Κλοπή.
-Άνι, Αντρέ. Από δω η... -Λίλι Ντίαζ. Χαίρω πολύ.
Λατίνα, ε; Εγώ Δομινικανή.
-Εγώ Μεξικάνα. -Κουβανός.
Εγώ απλώς μαύρος.
Υπερασπίστηκε τον γκέι αδερφό μου την Παραμονή της Πρωτοχρονιάς.
Συγγνώμη, μου ξαναλές πώς σε λένε;
-Σαντιάγο. -Σαντιάγο.
Χαίρω πολύ.
Είσαι εδώ μόνη σου; Αν ναι, έλα να καθίσεις μαζί μας.
Σπάνια συναντάμε φίλους του Σαντιάγο.
Βασικά δεν έχει φίλους.
Αυτό θα απαιτούσε να είναι καταρχάς φιλικός.
Ώστε έτσι;
Θα ήταν και πιο οικονομικό.
-Μ' αρέσουν οι καλές ευκαιρίες. -Τέλεια! Κανονίστηκε, λοιπόν.
Εντάξει.
Ναι.
-Ναι. -Συνήθως μισώ του Αγίου Βαλεντίνου.
Παλεύω να πείσω τον εαυτό μου ότι δεν με αφορά,
όμως, αναπόφευκτα, με αφορά.
Και μετά μισώ κι άλλο τον εαυτό μου, επειδή με αφορά.
Οφείλω να πω, πάντως, ότι η φετινή μέρα μου πάει αρκετά καλά μέχρι στιγμής.
Έχεις κανονίσει κάτι για αργότερα;
Όχι. Δουλεύω στο οικογενειακό εστιατόριο, όπως πάντα.
Καλή μου Μέρα του Αγίου Βαλεντίνου.
Εσύ; Καμιά Βαλεντίνα;
Βασικά, μιας και ρώτησες, ναι.
Υπάρχει κάποια.
Είμαι τσιμπημένος μαζί της εδώ και καιρό,
αλλά δεν έχω βρει το θάρρος να κάνω κάτι γι' αυτό.
Τη λένε Λίντα.
Υπέροχα.
Ναι. Ήθελα να σου ζητήσω καμιά συμβουλή.
Απόψε σκέφτομαι να της εκφράσω τα αισθήματά μου.
Ένα μπουκέτο λουλούδια είναι πάντα ευπρόσδεκτο.
Το ξέρω πως ακούγεται λίγο κλισέ, αλλά εμένα τα τριαντάφυλλα με συγκινούν.
Ναι, τριαντάφυλλα. Κάτι απλό. Μου αρέσει.
-Ευχαριστώ, Μπίατρις. -Αλίμονο.
Εις υγείαν.
-Εντάξει. Έτοιμοι; -Ναι.
-Βατόμουρο. -Ωραία.
Κακάο; Και αποξηραμένα βότανα;
Είναι πολύ εκνευριστικός.
Αυτή η κουβέντα περί φαγητών μου άνοιξε την όρεξη.
Και το μόνο που έχουν εδώ είναι σνακ και αγγουράκια τουρσί,
-ενώ εγώ πεθαίνω για μπέργκερ. -Ναι.
Ό,τι καλύτερο στο Πόρτλαντ μετά από έξοδο είναι το Burgerville στη Μ.Λ. Κινγκ.
Έλεος με αυτά τα προχώ εστιατόρια και τα τυριά τους με τρούφα.
Στο Burgerville είχαν κρέατα χορτοφαγικής δίαιτας, πριν γίνουν τρέντι.
Τι; Έχω τανίνες στα δόντια μου;
Ο Σαντιάγο έχει επίσης εμμονή με το Burgerville,
με έναν πολύ, πολύ ενοχλητικό τρόπο.
-Αλήθεια; -Ναι. Απλώς λέω
ότι δύο χάμπουργκερ και πατάτες-βάφλα...
Νομίζω ότι εννοείς δύο χάμπουργκερ και πολύ λεπτές πατάτες.
-Θα διαφωνήσω. -Λίλι, χωρίς να γίνομαι αδιάκριτη,
τι γυρεύει κάποια τόσο γοητευτική και χαριτωμένη
μόνη της εδώ πέρα, τη Μέρα του Αγίου Βαλεντίνου;
Είχα σχέδια να έρθω εδώ με τον πρώην μου, αλλά χωρίσαμε.
Προσπάθησα να ακυρώσω τις κρατήσεις για το δωμάτιο,
αλλά υπήρχε μια τεράστια χρέωση, οπότε είπα
"Ξέρεις κάτι; Ας πάω μόνη μου".
-Γιατί χωρίσατε; -Ρε συ.
-Δεν ρωτάς κάτι τέτοιο. -Έλα τώρα. Εσύ ήθελες να ξέρεις.
-Θα το έκανα με πιο ωραίο τρόπο. -Δεν πειράζει.
Ήμασταν τρία χρόνια μαζί, αλλά ποτέ δεν ένιωσα αυτήν τη μαγεία.
-Δεν κάνεις πλάκα; -Όχι. Γιατί να κάνω πλάκα;
Σκέφτηκα ότι το κορίτσι που θεωρεί τη Μέρα του Αγίου Βαλεντίνου κλοπή
δεν μπορεί να πιστεύει ότι η αγάπη είναι μαγεία.
Την επιβάρυνση χαρακτήρισα κλοπή, όχι την ημέρα.
-Εγώ όλο αυτό το θεωρώ μαλακία. -Λοιπόν!
Θέλει κανείς να πάμε βόλτα στον αμπελώνα;
Τι χαριτωμένο μέρος!
Πράγματι.
-Η Λιλ δεν είναι αυτή; -Τι; Όχι.
Σίγουρα δεν είναι η Λιλ. Τι να γυρεύει εδώ η Λιλ;
-Γεια σου, Λιλ! -Όχι, μη!
Θεέ μου.
Μας συγχωρείτε.
-Χόρχε; -Ναι.
-Γιατί βρισκόμαστε εδώ; -Γιατί έχουν εξαιρετικό κρασί, Χένρι.
Πες μου ότι δεν παρακολουθούμε την αδερφή σου του Αγίου Βαλεντίνου.
Θα μπορούσα να σου το πω,
-αλλά θα ήταν ψέμα. -Πλάκα μου κάνεις;
Δεν ξέρω τι να σου πω. Βγαίνεις με όλη μου την οικογένεια!
Γεια σας. Τραπέζι για δύο, παρακαλώ.
Σερβίρετε κρασί εδώ;
Αστειεύομαι. Σε αμπελώνα είμαστε.
Αλήθεια τα βρίσκεις όλα αυτά μαλακίες;
Απλώς πιστεύω ότι το αφήγημα γύρω απ' αυτό δεν είναι ιδιαίτερα ειλικρινές.
Η αγάπη μπορεί να είναι υπέροχη, ασφαλώς.
Αλλά μπορεί να είναι και τρομερά δύσκολη, και σίγουρα όχι μαγεία.
Κοίτα γύρω σου.
Δες αυτά τα ζευγάρια, στα μικρά τους κουκούλια,
να νομίζουν ότι είναι οι μόνοι άνθρωποι στη γη,
ενώ όλοι τους κάνουν ακριβώς το ίδιο πράγμα.
Έχουν τους ίδιους καβγάδες και ανταλλάζουν τις ίδιες συγγνώμες.
Νομίζουν ότι είναι ιδιαίτεροι και διαφορετικοί,
ενώ κατά βάθος έχουν ξεγελαστεί από μια ψευδαίσθηση.
Περίμενε.
Θεωρείς την αγάπη ψευδαίσθηση;
Εσύ όχι;
Πιστεύω ότι είναι το μοναδικό αληθινό πράγμα στον κόσμο.
Αυτό είναι τρομερά αφελές. Χωρίς παρεξήγηση.
Γιατί όλοι λένε "χωρίς παρεξήγηση",
όταν είναι προφανές ότι θέλουν να θίξουν τον άλλο;
Ας έλεγες ευθέως "Παρεξήγηση!"
Ναι, λοιπόν, παρεξήγησα που με θεωρείς αφελή.
Αλλά τουλάχιστον δεν είμαι τραγικά και απόλυτα ξενέρωτη. Χωρίς παρεξήγηση.
Προς στιγμήν θα αντιπαρέλθω την απίστευτη μικρότητά σου.
Δεν είμαι εγώ αυτός που ζει τη ζωή του λες κι είναι παραμύθι.
Δυστυχώς, οφείλω να σε ενημερώσω
ότι κανείς δεν θα έρθει να συνταράξει τον κόσμο σου συθέμελα
και να λύσει όλα σου τα προβλήματα.
Αλήθεια νομίζεις ότι είσαι πρωτότυπος;
Ο πρώτος μισάνθρωπος που πάτησε στη Γη;
Σου έχω νέα, φίλε. Κι άλλοι τα έχουν πει αυτά πριν από σένα,
αλλά με πολύ περισσότερη πρωτοτυπία.
Αυτή η περσόνα σου δεν είναι ούτε νέα ούτε ενδιαφέρουσα.
Είναι βαρετή και θλιβερή!
Αφού είμαι τόσο βαρετός, τι διάβολο κάνουμε σ' αυτήν τη βόλτα;
Καλή ερώτηση.
Ήρθα εδώ για να δώσω στον εαυτό μου την αγάπη που του αξίζει,
όχι να μου κουνά το δάχτυλο ένας πικρόχολος άγνωστος.
Γυρνάω στο δωμάτιό μου.
Τέλεια! Αυτό είναι θαυμάσιο!
Καλά να περάσεις, με λευκό κρασί και ταινίες Τζούλια Ρόμπερτς!
Προτιμώ τη Ρις Γουίδερσπουν και το ροζέ! Και να 'σαι καλά, αυτό θα κάνω!
Καλή διασκέδαση.
Βασικά, είναι πολύ κρίμα.
Ξέρεις τι σκέφτηκα όταν σε είδα εδώ;
Τι;
Μαγεία.
Σκατά.
Άκουσέ με. Σου ζητώ συγγνώμη που σε έφερα εδώ λέγοντας ψέματα.
Όμως, ανησυχώ πολύ για τη Λιλ.
Έχεις τον τρόπο της να κλείνεται στον εαυτό της,
ειδικά όταν πονάει περισσότερο απ' όσο αφήνει να φανεί.
Έτσι, σκέφτηκα ότι, αν με χρειαστεί, θα απέχω πέντε λεπτά και όχι μία ώρα.
Κοίτα. Λες να ξετρελάθηκα που μου είπες ψέματα; Όχι.
Μου αρέσει που πίνω ένα λαχταριστό αφρώδες ανάμεσα στα βουνά;
Ναι.
Με προβληματίζουν λιγάκι όσα έκανες για να με φέρεις εδώ,
όμως ας κοιτάξουμε να περάσουμε καλά.
Σου ζητάω ειλικρινά συγγνώμη, Χένρι.
Αν μη τι άλλο, σου έχω θυμώσει που δεν με ενημέρωσες εξαρχής.
Οι μυστικές αποστολές είναι η ζωή μου.
Έχω πολλές περούκες. Στα δωμάτια διαφυγής δεν παίζομαι.
Αυτό εδώ είναι έτη φωτός καλύτερο από το να πάμε σε ένα χίπστερ εστιατόριο,
για άλλο ένα λουκούλλειο γεύμα με μπροκολίνι.
Εδώ έχουμε και γιγάντιο σκάκι. Αυτό πού το βάζεις;
Θα παίξουμε γιγάντιο σκάκι;
Όχι, προς Θεού.
-Αλλά χαίρομαι που το έχουμε. -Κι εγώ.
-Μια στιγμή. Να η Λίλι. -Αλήθεια;
Περπατάει γρήγορα και δείχνει ταραγμένη.
-Φεύγουμε. Αμέσως. -Φεύγουμε;
Έχω κι ένα ποτήρι παγωμένο κόκκινο.
Άντε, μωρό, πιες το και φύγαμε!
-Μην πνιγείς! -Έρχομαι!
Γρήγορα!
ΜΕΞΙΚΑΝΙΚΟ ΕΣΤΙΑΤΟΡΙΟ
-Καλή σου Μέρα του Αγίου Βαλεντίνου. -Καλή σου Μέρα του Αγίου Βαλεντίνου.
Και, μην ξεχνάς...
Είμαι επίσης ένα απλό κορίτσι που στέκεται μπροστά σε ένα αγόρι
και του ζητάει να την αγαπήσει.
Μαλάκα Σαντιάγο.
Νικ Πόσο "σύντομα" εννοούμε;
Μήπως εύχεσαι να ήμουν μαζί σου αυτήν τη στιγμή;
Εντάξει... δεν θα ήταν και το χειρότερο πράγμα στον κόσμο
Τότε, άνοιξε την πόρτα
Τι κάνεις εδώ;
Απλώς σκέφτηκα ότι είναι η Μέρα του Αγίου Βαλεντίνου
και ότι είσαι εδώ ολομόναχη και...
Δεν είπες μόλις ότι ήθελες να βρεθούμε;
Δεν σκέφτηκα ότι θα εμφανιζόσουν ως δια μαγείας.
Για μένα είναι αυτά τα λουλούδια;
Ναι. Βεβαίως κι είναι για σένα.
Κρίνοι. Lilium για τη Λίλι.
Πολύ ευγενικό.
-Τους μισείς τους κρίνους, ε; -Λίγο κλισέ, αλλά δεν πειράζει.
Όμορφοι είναι.
Με συγχωρείς. Καλή Μέρα του Αγίου Βαλεντίνου. Εγώ να...
-Μπορείς να περάσεις, αλλά όχι πονηριές. -Ασφαλώς.
Ούτε μισή πονηρή σκέψη δεν μου περνάει!
-Γεια σου, Μάρτα. -Χαίρω πολύ, Μάιλς.
-Γεια σου, Λουίς. -Γεια σου, Μάιλς.
Χαίρομαι που σας γνωρίζω. Έχω ακούσει πολλά για σας.
-Γεια σου. -Γεια.
-Είσαι πανέμορφη. -Το ξέρω.
-Ωραία δεν είμαστε εδώ; -Βεβαίως.
Τι λέτε για έναν γύρο ποτά;
Εδώ Λίλι. Αφήστε το μήνυμά σας.
-Δεν απαντάει. -Δεν το πιστεύω ότι τη χάσαμε.
Κι αν έπεσε στην μπανιέρα;
Κι αν έδωσε τέλος σε όλα παρακολουθώντας το Pretty Woman; Θεούλη μου!
-Τι φρικτός τρόπος να πεθάνεις! -Ήρεμα.
Βαθιά ανάσα.
Καλά.
Πρέπει απλώς να μάθουμε σε ποιο δωμάτιο είναι.
Ποτέ δεν θα δώσουν μια τέτοια πληροφορία.
Όμως, Χόρχε, ξεχνάς ένα πράγμα.
Την αλληλεγγύη των Λατινοαμερικάνων, που αναφέρεις συνέχεια.
Δίκιο έχεις. Έμαθες το μάθημά σου.
Είσαι πολύ καλός κατάσκοπος.
Θα ήταν ακόμα καλύτερα με την περούκα του Ζακ Έφρον.
Τι; Συγγνώμη. Μισό.
Έχεις περούκα Ζακ Έφρον;
Γιατί το μαθαίνω τώρα;
Επίσης, μιλάμε για μαλλί Ζακ Έφρον από το High School Musical;
Θα το ξανασυζητήσουμε αργότερα αυτό.
Με συγχωρείτε, σενιορίτα;
Νομίζω ότι η αδερφή μου τα κακάρωσε.
-Έτσι ακριβώς! -Κι αυτό παίζει.
Ώστε λοιπόν έχεις παιδί;
Ναι, έχω.
Και πώς είναι; Πόσων χρονών είναι;
Σε ποιο σχολείο πάει; Θέλω να μάθω τα πάντα.
Κι εγώ. Μέχρι σήμερα το πρωί, άλλωστε, δεν ήξερα τίποτα.
Μην παραλείψεις τίποτα.
Λέγεται Τσάρλι.
Είναι 13 και είναι το πιο κουλ παιδί που ξέρω.
Πάει σε δημόσιο σχολείο στη γειτονιά μας.
Παλιότερα, πήγαινε σε καθολικό ιδιωτικό σχολείο,
αλλά αποφάσισα να φύγουμε από κει.
Ναι; Γιατί;
Είναι μη δυαδικό άτομο.
Ή, έστω, φυλοαπροσδιόριστο.
Στο καθολικό σχολείο δεν το χειρίζονταν καλά όλο αυτό.
Λυπάμαι πολύ.
Βασικά, αυτό με έκανε να απομακρυνθώ από την εκκλησία.
Οποιαδήποτε θρησκεία δεν αποδέχεται το παιδί μου ως αυτό που είναι,
δεν είναι μια θρησκεία που θέλω να ακολουθώ.
Ναι. Με τη Σολ περάσαμε παρόμοιες καταστάσεις.
Υπήρχε ένα σημείο, που κι εμείς σκεφτήκαμε να ξεκόψουμε.
Όμως, Μάιλς, ξέρεις κάτι;
Τελικά τους το είπα.
Ο κόσμος έχει στερήσει πολλά από τη Σολ μου,
αλλά το ένα πράγμα που δεν θα της στερήσει είναι ο Θεός,
διότι ο Θεός ανήκει σε όλους.
-Θα πιω σ' αυτό. -Ομοίως.
Κι εγώ μαζί σας.
Χαίρομαι που είσαι εδώ.
Κι εγώ το ίδιο.
Δεν είσαι καθόλου χάλια τύπος, Νικ.
Το ξέρεις αυτό;
Κυκλοφορούν πολλοί αθεράπευτα μαλάκες,
ενώ εσύ είσαι μια χαρά.
Κι εσύ το ίδιο, Λιλ.
...μέχρι θανάτου. Τι;
Τι... γίνεται εδώ;
-Τι γυρεύετε εδώ; -Εμείς τι γυρεύουμε; Αυτός τι γυρεύει;
-Δεν είναι αυτό που φαίνεται! -Είσαι σίγουρη;
Γιατί αυτό που φαίνεται είναι ότι έχεις κρυφή σχέση με τον Νικ!
-Είδες; Σου το 'πα, είμαι καλός σ' αυτά. -Θεέ μου!
Κι εγώ που ανησυχούσα για σένα!
Κι εγώ. Γι' αυτό ήρθα εδώ.
Σίγουρα διάλεξες ενδιαφέροντα τρόπο να την παρηγορήσεις.
Είναι ένας κλασικός τρόπος να παρηγορήσεις κάποια...
-Μην το κάνεις αυτό. -Εντάξει! Έχεις δίκιο!
Είχα κρυφή σχέση με τον Νικ.
Δεν σου το είπαμε, γιατί προβλέψαμε ότι θα αντιδρούσες υπερβολικά!
Θα κάνω εμετό.
Αλλά τώρα τελείωσε, γιατί δεν σήμαινε τίποτα!
Τι;
-Δεν είναι αλήθεια αυτό. -Κι όμως!
Για μένα σήμαινε.
Μάλιστα. Ναι. Εντάξει.
Να σας αφήσουμε να τα πείτε. Θα είμαστε στο μπαρ.
Εξακολουθεί να μη μ' αρέσει αυτό, Λιλ. Αλλά χαίρομαι που είσαι ζωντανή.
-Αυτά. -Εγώ μαζί σου είμαι.
Ορίστε.
Με συγχωρείτε. Είναι εδώ η Μπίατρις;
-Μπορώ να σας βοηθήσω; -Ναι. Έχω κάτι να της παραδώσω.
-Από ποιον, αν επιτρέπεται; -Λίο;
Γεια σου, Μπίατρις.
Τι κάνεις εδώ;
Πήρα αυτά για σένα, Λίντα.
Στα Ισπανικά σημαίνει όμορφη. Σωστά;
Με συγχωρείτε. Μου λέτε πάλι ποιος είστε;
Με λένε Λίο. Είμαι με την Μπίατρις στον σύλλογο δρομέων.
Εσείς;
Χόρχε. Ο σύζυγος της Λίντα.
Συγγνώμη, Νικ.
Δεν ήθελα να σου δώσω λάθος εντύπωση.
Ήταν δύσκολη μέρα κι ένιωθα μοναξιά. Κι έτσι που εμφανίστηκες, ένιωσα...
Μάλλον το ένιωσα σαν μια εύκολη λύση,
αλλά συνειδητοποιώ ότι αυτό το κάνω συχνά και δεν είναι δίκαιο για σένα.
Εγώ ποτέ ξανά δεν έχω νιώσει έτσι για κάποια.
Νικ, μ' αρέσεις πολύ,
αλλά δεν είμαι ερωτευμένη μαζί σου.
Λυπάμαι πολύ.
Κι εγώ.
Κι αν σκοπεύεις να με ρωτήσεις αν μπορούμε να μείνουμε φίλοι,
μην το κάνεις.
Γιατί η απάντηση είναι ασφαλώς ναι.
Μπορούμε να μείνουμε φίλοι.
Πάντα θα είμαστε φίλοι, όμως...
Δεν θα αντέξω να το ακούσω αυτήν τη στιγμή.
Αν βοηθάει καθόλου,
μ' εσένα έκανα το καλύτερο σεξ της ζωής μου.
Ναι, βοηθάει.
Αυτό το πήγες σε λάθος τραπέζι. Στο πέντε έπρεπε να πάει.
-Λυπάμαι. -Ώστε λυπάσαι;
-Γιατί δεν το δείχνεις έμπρακτα. -Κι όμως, Χόρχε. Σοβαρά.
Αν το είχες πάει στο σωστό τραπέζι,
δεν θα χρειαζόταν να λυπάσαι, έτσι δεν είναι;
Δεν ξέρω τι συμβαίνει μ' εσάς,
αλλά χαλάτε την ατμόσφαιρα εδώ μέσα. Πηγαίνετε έξω να δείτε τι σκατά θα κάνετε.
Άντε!
Σου ζητάω ειλικρινά συγγνώμη, Χόρχε. Δεν ξέρω καν τι συνέβη.
Βρέθηκα στη μέση.
Υπέθεσε ότι δεν ήμουν παντρεμένη, κι εγώ δεν τον διόρθωσα.
Δεν ξέρω καν γιατί, αλλά ορκίζομαι ότι δεν συνέβη τίποτα.
Καλά.
-Τότε, δώσ' μου να δω το τηλέφωνό σου. -Σοβαρά μιλάς;
Αφού δεν συνέβη τίποτα, δώσ' μου να δω το κωλοτηλέφωνό σου.
Όμως, του στέλνεις τακτικά μηνύματα, εδώ και βδομάδες.
-Κι όλο αυτό το φλερτ; -Το ξέρω. Λυπάμαι πολύ.
-Πώς μπορώ να επανορθώσω; -Τώρα δεν θέλω να σε βλέπω μπροστά μου.
Σε παρακαλώ, Χόρχε, σου ζητάω συγγνώμη.
-Έκανες σεξ μαζί του; -Όχι! Το ορκίζομαι.
Ήθελες να κάνεις;
Αν δεν το είχα μάθει απόψε, θα έκανες;
Όχι, δεν θα έκανα.
Δεν σε πιστεύω.
Χόρχε.
Δεν το πιστεύω ότι μου είπαν ψέματα.
Ναι. Δεν είναι ωραίο να σου λένε ψέματα, σωστά;
Όχι, δεν είναι.
Καλά. Βλέπω πού το πας, αλλά αυτό έχει διαφορά, έτσι;
-Όχι, δεν έχει. -Καλά, κοίτα.
Είναι όμορφο που είσαι κοντά με την οικογένειά σου,
αλλά υπάρχουν και κάποιες μη υγιείς δυναμικές.
Το ξέρω ότι έχουμε ισχυρή αλληλεξάρτηση,
όμως αυτό συμβαίνει επειδή νοιαζόμαστε ο ένας τον άλλο.
Κατανοώ ότι αυτό προσπαθείτε να κάνετε,
αλλά πρέπει να αφήνετε τους άλλους να καταλαβαίνουν τις μαλακίες τους.
Έχεις δίκιο.
Και λυπάμαι για την κατάληξη της βραδιάς.
Πλάκα μου κάνεις; Πέρασα γαμάτα.
Όποτε είμαι μαζί σου, καλέ μου, γαμάτα περνάω.
Καταλαβαίνω γιατί είσαι κολλημένος με την οικογένειά σου.
Έχουν φτιάξει μια καλή κατάσταση.
Και ανυπομονώ,
κάποια μέρα, να γίνω μέρος της.
-Γεια. -Γεια σου.
-Συγγνώμη που πήγα με την αδερφή σου. -Δεν πειράζει.
Έλα δω.
Θα μου λείψει πολύ.
-Όσα κάναμε ο ένας στο σώμα του άλλου... -Καλά ως εδώ.
Έχει γεύση ανανά. Δεν τη χόρταινα.
Δεν ξέρω αν είναι απαραίτητο να το ακούσω αυτό...
Ναι.
Ξέρεις κάτι;
Σήμερα προσφέρουμε υποστήριξη.
Λατρεύω αυτήν τη μουσική. Χορεύουμε;
Μα δεν υπάρχει πίστα, Λουίς.
Όταν είμαι μαζί σου, αγάπη μου, πάντα υπάρχει πίστα.
Χορεύουμε;
Ευχαριστώ που μοιράστηκες μαζί μας τα περί Τσάρλι.
Γιατί δεν μου τα είπες νωρίτερα;
Δεν ήθελα να νομίζεις ότι σε χρησιμοποιούσα
για να πλησιάσω ή να καταλάβω το παιδί μου.
Ήθελα να είμαι σίγουρος ότι γνωρίζεις πως μου αρέσεις γι' αυτό που είσαι.
Καλά.
Αλλά έπρεπε να σου το είχα πει.
Δεν ήταν δίκαιο εκ μέρους μου. Έκανα ένα λάθος και ζητάω συγγνώμη.
Ανησυχούσα μήπως σε τρομάξω και φύγεις.
Θα χρειαστούν πολύ περισσότερα για να τρομάξω.
Ίσως, κάποια στιγμή στο μέλλον, να γνωριστούμε με το παιδί σου.
Θα μου άρεσε αυτό.
Χαρείτε εσείς το δωμάτιο. Είναι πληρωμένο. Δεν έχω όρεξη να μείνω άλλο εδώ. Σ' αγαπώ.
Εγώ σ' αγαπώ!
-Γεια. -Γεια.
Σου το 'πα ότι θα περνούσαμε καλά στη χώρα του κρασιού.
-Θεέ μου! Καταπληκτική πλέξη! -Δεν είναι;
USA BURGERVILL ΠΑΝΤΑ ΦΡΕΣΚΑ, ΠΑΝΤΑ ΤΟΠΙΚΑ
Νομίζω πως είχες δίκιο...
Για τις πατάτες.
Ευχαριστώ.
Μπορεί να είχες δίκιο και σε κάποια άλλα πράγματα.
Ναι.
Κι εσύ το ίδιο.
Και ξέρεις τι είναι αυτό;
Ναι.
Μαγεία.
Εγώ θα έλεγα σύμπτωση, αλλά η απάντησή σου μ' αρέσει πιο πολύ.
ΛΑΧΑΝΙΚΑ ΑΠΟ ΟΙΚΟΓΕΝΕΙΑΚΕΣ ΦΑΡΜΕΣ
Υποτιτλισμός: Ειρήνη Παπαδάκη
Επιμέλεια Ντέση Βερβενιώτου